S-174/2021

Mál þetta, sem var dómtekið 24. ágústsl., var höfðað með tveimur ákærum á hendur S-kk-þgf Þ-kk-þgf Á-kk-þgf, [...], [...], Akureyri, Fyrri ákæran er gefin út af héraðssaksóknara 4. mars 2021 „fyrir eftirgreind brot gegn valdstjórninni framin á Akureyri, með því að hafa:

1. Fimmtudaginn 3. maí 2018 á bifreiðar stæði við [...], veist með ofbeldi að Y, kt. [...], og kýlt hann í hægri öxl og sparkað í hægri fótlegg hans, en Y var þar við störf sem starfsmaður [...].

2. Að kvöldi mánudagsins 27. janúar 2020 á bifreiðar stæði N1 við Hörgárbraut, hótað að berja lögreglumann nr. [...]og stuttu síðar kýlt í brjóstkassa lögreglumanns nr. [...], en lögreglumennirnir voru við skyldustörf.

Teljast brot þessi varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Seinni ákæran er gefin út af lögreglustjóranum á Norðurlandi eystra 10. maí 2021 „fyrir umferðarlagabrot og brot á lögreglulögum, með því að hafa miðvikudaginn 7. október 2020, ekið bifreiðinni [...], Hringveg til norðurs, norður Grenivíkurveg móts við Höfn og svo malarveg við Klöpp, með allt að 87 kílómetra hraða miðað við klukkustund, en þar er leyfilegur hámarshraði 70 kílómetrar á klukkustund, ekki haft ökuskírteini meðferðis við aksturinn og ekki hlýtt fyrirmælum lögreglu um að stöðva bifreiðina þrátt fyrir eftirför og ítrekaðar tilraunir lögreglu, þá hlýddi ákærði ekki fyrirmælum lögreglu á vettvangi eftir að bifreiðin hafði verið stöðvuð og gerði tilraun til að aka í burtu frá lögreglu án þess að afskiptum væri lokið.

Telst þetta varða við 1. mgr., sbr. 2. mgr. 37. gr., 8. mgr. 58. gr., sbr. 1. mgr. 95. gr. umferðarlaga nr. 77/2019 og 19. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru. Brot í fyrri ákæru eru rétt heimfærð til refsiákvæða. Brot ákærða í seinni ákæru varða við 1. mgr., sbr. 3. mgr. 37. gr., 8. mgr. 58. gr., sbr. 1. mgr. 95. gr. umferðarlaga nr. 77/2019 og 19. gr. lögreglulaga nr. 90/1996.

Ákærði hefur hreinan sakaferil en ákærði er nú sakfelldur fyrir brot gegn valdstjórninni. Refsing ákærða er ákveðin fangelsi í 3 mánuði en fresta skal fullnustu refsingarinnar skilorðsbundið, eins og nánar greinir í dómsorði. Ákærði er jafnframt sakfelldur fyrir umferðarlagabrot og brot á lögreglulögum. Með heimild í 4. mgr. 77. gr. almennra hegningarlaga nr. 19/1940 verður ákærði einnig dæmdur til að greiða 100.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 8 daga.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, 26.940 krónur.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, S-kk-nf Þ-kk-nf Á-kk-nf, sæti fangelsi í 3 mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, S-kk-nf Þ-kk-nf Á-kk-nf, greiði 100.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 8 daga.

Ákærði greiði 26.940 krónur í sakarkostnað.